ཧཱུྃ༔ ཀ་དག་ཀློང་ལས་ལྷུན་གྲུབ་རྩལ༔ ཕྱི་ནང་གསང་བའི་མཆོད་པའི་སྤྲིན༔ ཡེ་ཤེས་མཁའ་འགྲོའི་ཚོགས་ལ་འབུལ༔ བཞེས་ནས་དབང་དང་དངོས་གྲུབ་སྩོལ༔ ཨོཾ་བཛྲ་ཨརྒྷཾ༴ ཤཔྡ་རཱུ་པ༔ སྤརྴེ་དྷརྨ་མ་ཧཱ་སརྦ་པཉྩ་ཨ་མྲྀ་ཏ་བ་ལིང་ཏ་རཀྟ་ལ་ཁཱ་ཧི༔ ཞེས་པས་མཆོད་ཅིང་བསྟོད་པ་ནི༔ ཧཱུྃ༔ ཆོས་སྐུ་སྐྱེ་བ་མེད་པ་ལས༔ མ་འགགས་རང་གསལ་ལོངས་སྤྱོད་རྫོགས༔ ཐུགས་རྗེ་ཀུན་ཁྱབ་སྤྲུལ་པའི་སྐུ༔ སྐུ་གསུམ་ལྷུན་གྲུབ་རྗེ་མོར་བསྟོད༔ སྐྱེ་དང་ཚེ་རབས་ཐམས་ཅད་དུ༔ ཡེ་ཤེས་མཁའ་འགྲོས་རྗེས་བཟུང་སྟེ༔ བདག་དང་འབྲེལ་བཅས་འགྲོ་བ་ཀུན༔ བདེ་ཆེན་ཞིང་ལ་སྤྱོད་པར་ཤོག༔ ཅེས་པ་འདི་ཡང་བྱ་བྲལ་རྣལ་འབྱོར་དམ་པ་ཤེས་རབ་འོད་ཟེར་གྱིས་ཡང་ཡང་ནན་ཆེར་བསྐུལ་ངོར་མདོ་མེད་ཀུན་བཟང་ཆོས་ཉིད་དབང་མོས་ཉམས་ཆོས་ཡིག་རིས་སུ་བྲིས་པའོ།།